****

**ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ЧӐВАШ РЕСПУБЛИКИН ТЕРРИТОРИЙӖНЧЕ**

**ЭТИЛ СПИРЧӖ, АЛКОГОЛЬ ТАТА СПИРТ ПУР ПРОДУКЦИ ТУСА КӐЛАРАССИНЕ ТАТА УНӐН ҪАВРӐНӐШНЕ**

**ПАТШАЛӐХ ЙӖРКЕЛЕСЕ ТӐРАССИ ҪИНЧЕН"**

**САККУННЕ УЛШӐНУ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2020 ҫулхи авӑн уйӑхӗн 15-мӗшӗнче*

*йышӑннӑ*

**1 статья**

Чӑваш Республикин "Чӑваш Республикин территорийӗнче этил спирчӗ, алкоголь тата спирт пур продукци туса кӑларассине тата унӑн ҫаврӑнӑшне патшалӑх йӗркелесе тӑрасси ҫинчен" 2005 ҫулхи раштав уйӑхӗн 29-мӗшӗнчи 69 №-лӗ саккунне (Чӑваш Республикин Патшалӑх Канашӗн ведомоҫӗсем, 2006, 66 №; 2009, 83 №; 2010, 84 №; 2012, 92 № (I том); Чӑваш Республикин Саккунӗсен пуххи, 2014, 5 №; 2015, 10 №; 2016, 12 №; "Республика" хаҫат, 2017, чӳк уйӑхӗн 8-мӗшӗ; 2018, ҫӗртме уйӑхӗн 27-мӗшӗ) улшӑну кӗртес, унта ҫакӑн пек ҫырса 81 статья хушса хурас:

"81 статья. **Нумай хваттерлӗ ҫуртсенче тата (е) вӗсен ҫумӗнчи территорисенче вырнаҫнӑ обществӑлла апатлану объ­екчӗсенче обществӑлла апатлану ӗҫӗсене тунӑ чухне алкоголь продукцине ваккӑн сутас ӗҫе чакармалли хушма чарусем**

Нумай хваттерлӗ ҫуртсенче тата (е) вӗсен ҫумӗнчи территорисенче вырнаҫнӑ, ҫынсене апатлантармалли заллӑ обществӑлла апатлану объекчӗ­сенче обществӑлла апатлану ӗҫӗсене тунӑ чухне алкоголь продукцине ваккӑн сутас ӗҫе обществӑлла апатланӑвӑн ҫынсене апатлантармалли залӑн пӗ­тӗмӗшле лаптӑкӗ 50 тӑваткал метртан пӗчӗк мар ҫав объекчӗсенче ҫеҫ туса пыма пултараҫҫӗ.".

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн тӑхӑр вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗн тивӗҫӗсене  вӑхӑтлӑха пурнӑҫлакан | О. Николаев |

Шупашкар хули